open-index/open-wikipedia-markdown huggingface dataset:
Gran Premio do Reino Unido de 1955

O **Gran Premio do Reino Unido de 1955** foi unha carreira de automobilismo de Fórmula Un, celebrada o 16 de xullo de 1955 no circuíto de Aintree, Liverpool, Inglaterra. Foi a sexta carreira da tempada de Fórmula Un de .

## Informe 
O **Gran Premio do Reino Unido de 1955** foi unha carreira de Fórmula 1, celebrada en Aintree o 16 de xullo de 1955. Foi a sexta rolda da tempada de . O piloto británico Stirling Moss gañou pilotando un Mercedes, gañou a súa primeira carreira de Fórmula por diante do seu compañeiro de equipo o ilustre arxentino Juan Manuel Fangio. Mercedes dominou a carreira logrando os catro primeiros postos da carreira.

Tras a carreira, os grandes premio de Alemaña, Suíza e España foron cancelados, por mor da Traxedia de Le Mans. Só permaneceu unha carreira do campionato (o Gran Premio de Italia uns 2 meses despois), a vantaxe de puntos de Fangio sobre Moss foi suficiente para asegurar o seu terceiro Campionato Mundial de Pilotos.

## Clasificación 
## Posicións logo da carreira 
* **Nota**: Só están incluídos os cinco primeiros postos.

## Notas 
* Líderes por volta:
** Juan Manuel Fangio 10 voltas (1-2 e 18-25)
** Stirling Moss 80 voltas (3-17 e 26-90)
* Unidades compartidas:
** Coche 16: Mike Hawthorn (60 voltas) e Eugenio Castellotti (27 voltas).
** Coche 28: Ken Wharton (50 voltas) e Harry Schell (22 voltas).
** Coche 36: Tony Rolt (10 voltas) e Peter Walker (9 voltas).
* Debut nun Gran Premio para Jack Brabham. Única aparición nun Gran Premio Para Mike Sparken.
* Derradeiro Gran Premio para: Lance Macklin, Leslie Marr, Kenneth McAlpine, Tony Rolt, e Peter Walker.
* Primeira vez: Stirling Moss (gañador).
* Primeiro Gran Premio do Reino Unido gañado por un Británico.

### Ligazóns externas
Tríades da Illa de Bretaña

As **Tríades galesas** (en galés: ***Trioedd Ynys Prydein***), literalmente "Tríades da Illa da Britania") son un grupo de textos relacionados en manuscritos medievais, que preservan fragmentos do folclore, da mitoloxía e da historia tradicional galesa en grupos de tres. A tríade é unha forma retórica pola cal os asuntos se agrupan en grupos de tres, cun título que indica o punto de semellanza. Por exemplo, "Tres cousas non facilmente contidas, o fluxo dunha corrente, o voo dunha frecha, e a lingua dun tolo".

## Contido 
Os textos inclúen referencias ao Rei Artur e a outros personaxes semihistóricos da Britania posromana, figuras míticas como Bran o Bendito, innegabelmente personaxes históricos, como Alan IV, duque da Bretaña (ao que chaman *Alan Fyrgan*) e até mesmo personaxes da Idade de Ferro como Caswallawn (Cassivelauno) e Caradoc (Caratacus).

Algunhas tríades simplemente fornecen unha lista de tres personaxes con algo en común (como "os tres bardos frívolos da illa da Britania"), en tanto que outros inclúen explicacións narrativas substanciais. A forma tríade probabelmente se orixinou entre os bardos ou poetas galeses como unha forma de axuda mnemónica na composición dos seus poemas e historias, e máis tarde tornouse un dispositivo retórico da literatura galesa. O conto medieval galés, *Culhwch e Olwen*, ten moitas tríades embutidas na súa narrativa.

## Manuscritos importantes 
A colección máis antiga das Tríades galesas está ligada ao manuscrito *Peniarth 16*, actualmente na Biblioteca Nacional do País de Gales, que foi datada do terceiro trimestre do século XIII e que contén 46 das 86 tríades editadas por Rachel Bromwich. Outros manuscritos importantes inclúen o *Peniarth 45* (escrito aproximadamente en 1275), e o par Libro Branco de Rhydderch (en galés: *Llyfr Gwyn Rhydderch*) e o Libro Vermello de Hergest (en galés: *Llyfr Coch Hergest*), que comparten unha versión común totalmente diferente da versión das coleccións nos manuscritos Peniarth.
## Coleccións posteriores 
O anticuario galés do século XVIII, Iolo Morganwg, compilou unha colección de tríades, que alegou ter tomado da súa propia colección de manuscritos. Algunhas das súas tríades son semellantes ás encontradas nos manuscritos medievais, pero algunhas son exclusivas de Morganwg, e está amplamente acreditado seren produtos da súa propia invención.
## Notas 
## Véxase tamén 
### Bibliografía 
* Rachel Bromwich, editora e tradutora. *Trioedd Ynys Prydein: The Welsh Triads*. Cardiff: University of Wales Press, Second Edition 1978. ISBN 0-7083-0690-X
* Rachel Bromwich, editora e tradutora. *Trioedd Ynys Prydein: The Welsh Triads*. Cardiff: University of Wales Press, Third Edition, 2006. ISBN 0-7083-1386-8
* W. Probert (tradutor) (1977), Iolo Morganwg, *The Triads of Britain*

### Ligazóns externas 
* Tríades do Libro Vermello de Hergest
* Tríades do manuscrito Peniarth 54
* Tríades da Bretaña do Norte
* Tríades dos Cabaleiros da Corte do Rei Artur
* Tríades bardas do manuscrito Peniarth 20
Gran Premio de Italia de 1955

O **Gran Premio de Italia de 1955** foi unha carreira de automobilismo de Fórmula Un, celebrada o 11 de setembro de 1955 no circuíto de Monza. Foi a sétima e derradeira carreira da tempada de Fórmula Un de .

Por mor da Traxedia de Le Mans de 1955, o campionato estaba aínda aberto despois do GP do Reino Unido, aínda que logo desa carreira (co Gran Premio de Francia que xa cancelado) cancelaronse tamén os Grandes Premios alemán, suízo e español. Isto significaba que Fangio gañou o campionato de pilotos do mundo por 3ª vez e segunda vez consecutiva.

Un novo peralte de formigón construíuse sobre o lugar onde estaba o peralte orixinal lixeiramente máis suave, e a trazada de 10&nbsp;km do circuíto de Monza utilizouse por primeira vez desde 1933. A Curva Sur tamén foi modificada a partir de 2 curvas a dereita nunha curva coñecida como a "Parabolica".

## Clasificación 
## Posicións logo da carreira 
* **Nota**: Só están incluídos os cinco primeiros postos. Só os cinco mellores resultados contan para o campionato. Os números sen paréntese son puntos do campionato, os números entre paréntese son a puntuación total obtida.

## Notas 
* Pole position: Juan Manuel Fangio - 2:46.5
* Volta rápida: Stirling Moss - 2:46.9
* Líderes por volta:
** Juan Manuel Fangio 49 voltas (1-7 e 9-50)
** Stirling Moss 1 volta (8)
* Debut nun Gran Premio para: Luigi Piotti. Única aparición nun Gran Premio de Jean Lucas.
* Derradeiro Gran Premio para: Nino Farina, John Fitch, Karl Kling, Roberto Mieres, Jacques Pollet, e Ken Wharton.
* Primeira vez: Carlos Menditeguy (puntos).
* Dos 4 coches Mercedes, Fangio e Moss pilotaron autos simplificados pechados; Kling e Taruffi pilotaron monoprazas. 
* Último Gran Premio na Fórmula 1 de Mercedes ata o Gran Premio de Bahrein de 2010, e última vitoria ata o Gran Premio da China de 2012.

### Ligazóns externas
DS-U1-G

**DS-U1-G** foi o nome dun modelo de satélites artificiais soviético adicado ó estudo das capas superiores da atmosfera terrestre e as súas variacións con respecto da actividade solar.

En total lanzáronse dous satélites da serie DS-U1-G: o Kosmos 108 o 11 de febreiro de 1966, e o Kosmos 196 o 19 de decembro de 1967. Ámbolos dous satélites foron lanzados desde a base de Kapustin Yar con éxito mediante foguetes Kosmos 2I.

## Historial de lanzamentos 
## Notas
Kosmos 108

**Kosmos 108** (Космос 108 en ruso), tamén denominado **DS-U1-G Nº 1**, foi un satélite artificial soviético lanzado o 11 de febreiro de 1966 mediante un foguete Kosmos desde a base de Kapustin Yar.

## Características 
Kosmos 108 foi o primeiro membro da serie de satélites DS-U1-G. Estaba adicado a estudar as capas superiores da atmosfera terrestre e a súa relación coas variacións da actividade solar. Foi inxectado nunha órbita inicial de 865&nbsp;km de apoxeo e 227&nbsp;km de perixeo, cunha inclinación orbital de 48,9 graos e un período de 95,3 minutos. Reentrou na atmosfera o 21 de novembro de 1966.

## Notas 
## Véxase tamén 
### Outros artigos 
* DS-U1-G
* Kosmos 196
Erik Quintela

**Erik Quintela Salvador**, nado o 17 de setembro de 1991 en Lugo, é un xogador profesional galego de baloncesto. Actualmente xoga para o Breogán da Liga ACB, onde xoga na posición de base cunha altura de 1,86 metros. É irmán do tamén baloncestista e compañeiro de equipo Sergi Quintela.

## Notas 
## Véxase tamén 
### Ligazóns externas 
* Ficha do xogador en feb.es
Adrián Chapela

**Adrián Chapela Lage**, nado o 16 de abril de 1994 en Lugo, é un xogador galego de baloncesto. Actualmente o xoga como base para o HLA Alicante da Liga LEB Ouro.

## Traxectoria 
Formou parte da selección española Sub-18 que se proclaría campioa do Torneo Albert Schweitzer, xogado na localidade alemá de Mannheim. Dos doce compoñentes equipo que disputaron o torneo, o lucense era o único xogador que non formaba parte da canteira dun equipo da Liga ACB nese ano, senón que pertencía ao Estudiantes Lugo, equipo da Liga EBA, vinculado ao Club Baloncesto Breogán. Após dúas temporadas en LEB Ouro co Breogán, permanece durante dúas temporadas no Xuven Cambados de LEB Prata. Posteriormente asina polo HLA Alicante da mesma categoría, onde permanece un ano. Despois de tres anos na terceira categoría, asina polo ICG Força Lleida de LEB Ouro, onde xoga durante tres temporadas. Posteriormente asinaría polo Melilla Sport Capital, onde forma parte do elenco da temporada 2021−22. Após finalizar o seu contrato regresa a Alicante, este vez co equipo na segunda categoría.

### Clubs 
*  Estudiantes Lugo Leyma Natura (EBA, 2012–2013)
*  Ribeira Sacra Breogán (LEB Ouro, 2013–2015)
*  Xuven Cambados (LEB Prata, 2015−2017)
*  HLA Alicante (LEB Prata, 2017−2018)
*  ICG Força Lleida (LEB Ouro, 2018–2021)
*  Melilla Sport Capital (LEB Ouro, 2021–2022)
*  HLA Alicante (LEB Ouro, 2022–presente)

## Notas 
## Véxase tamén 
### Ligazóns externas 
* Ficha do xogador en FEB.es
* Ficha do xogador en Proballers
Martín Gómez

**Martín Gómez Hermida**, nado en Ferrol 22 de outubro de 1992, é un xogador galego de baloncesto. Actualmente xoga para o Club Estudiantes de Lugo da Liga EBA, no que xoga na posición de pivote cunha alzada de 2,06 metros.

## Véxase tamén 
### Ligazóns externas 
Ficha do xogador en feb.es
Hjúki e Bil

Na mitoloxía nórdica, **Hjúki** e **Bil** son dous irmáns que seguen á personificación da lúa, Mani, a través dos ceos. Ámbolos dous, Hjúki e Bil, unicamente están atestados na *Edda prosaica*, escrita no século XIII por Snorri Sturluson. Teorías académicas concernentes á súa orixe ou natureza, danlles o papel de personificacións dos cráteres ou das fases lunares. Bil foi identificado con **Bilwis**, unha personaxe da cultura xermana falante asociado á agricultura.

## Véxase tamén 
### Outros artigos 
*Lista de deuses xermánicos
The Cure (filme de 1995)

***The Cure*** é un filme estadounidense dirixido por Peter Horton que se estreou en 1995.

## Sinopse 
Erik, un rapaz de trece anos, e a súa nai trasládanse a unha casa nova en Minnesota. Ó principio ten dificultade para atopar amigos, ata que coñece a Dexter, un neno máis pequeno que vive na casa do lado. Erik e Dexter lévanse moi ben, pero un día a nai de Erik prohíbelle achegarse ó seu amigo porque descobre de que había uns anos collera a SIDA a causa dunha neglixencia nunha transfusión de sangue.

## Personaxes 
* Brad Renfro como Erik
* Joseph Mazzello como Dexter
* Diana Scarwid como Gail
* Annabella Sciorra como Linda
* Aeryk Egan como Tyler
* Nicky Katt como Pony
* Renee Humphrey como Angle
* Bruce Davison como Dr. Jensen
* Andrew Broder como Amigo de Tyler #1
* Jeremy Howard como Amigo de Tyler #2

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Dygynnelw

**Dygynnelw** foi un bardo galés que se relaciona con Owain fillo de Urien Rheged. Se é certa a tradición de que o seu *floruit* foi na segunda metade do século VI e que era contemporáneo de Taliesin, daquela sería un bardo que lle cantaba a Urien no Hen Ogledd naquela época.

Só hai tres referencias sobre Dygynnelw. Na tríade da compilación *Trioedd Ynys Prydain*, menciónase como un dos "Tri bardd coch eu gwaywffyn Ynys Prydain", con Tristfardd e Afan Ferddig:

::*Tri Gwaywrudd Beirdd Ynys Prydain:*
::*Tristfardd bardd Urien,*
::*A Dygynnelw bardd Owain ab Urien,*
::*Ac Afan Ferddig bardd Cadwallon mab Cadfan.*

::*Tres bardos de lanza vermella da illa de Bretaña:*
::*Tristfardd, bardo de Urien,*
::*e Dygynnelw, bardo de Owain ab Urien,*
::*e Afan Ferddig, bardo de Cadwallon mab Cadfan.*

Nun texto medieval que ten que ver co oficio de bardo da corte, fálase de que unha variante do *englyn unodl union* é un *englyn anghyfodl yr hwn a elwir "dull Dyg[yn]nelw"* (*Un englyn sen rima que se chama "modo de Dyg[yn]nelw"*).

Finalmente menciona o bardo Cynddelw Brydydd Mawr que o seu fillo Dygynnelw lle cantou unha elexía notábel. Rachel Bromwich suxire que Cynddelw elixiu chamar así ao seu fillo en recordo do *Cynfardd* (Dygynnelw é un nome moi infrecuente).
Desgrazadamente toda a obra de Dygynnelw perdeuse, pero é evidente que ten un status particular na antiga tradición.
## Véxase tamén
### Bibliografía
*Rachel Bromwich (ed.), *Trioedd Ynys Prydein* (argraffiad newydd, Caerdydd, 1991), tríade 11, p.&nbsp;331.
*Nerys Ann Jones ac Ann Parry Owen (ed.), *Gwaith Cynddelw Brydydd Mawr* (Caerdydd, 1991), p.&nbsp;367.
Uranio-235

O **U-235** é un isótopo do uranio. Atópase na natureza en moi pequena proporción, arredor do 0,7%. A primeira fisión nuclear que se descubriu foi a do uranio-235 ao ser bombardeado por neutróns lentos.

## Véxase tamén 
### Ligazóns externas 
* Páxina especializada .
Catedral de Santa María a Real da Almudena de Madrid

A **Catedral de Santa María a Real da Almudena** é a sede episcopal da arquidiocese de Madrid, en España. Trátase dun templo que acada os 102 metros de lonxitude e os 73 metros de altura, que foi construído entre 1879 e 1993, ano no que foi consagrada polo papa Xoán Paulo II na súa cuarta viaxe a España (o 15 de xuño), e que presenta unha mestura de estilos neoclásico, neogótico e neorrománico.

Está situada no centro histórico da cidade. A fachada principal atópase fronte ó Palacio Real.

## Galería de imaxes 
## Véxase tamén 
### Ligazóns externas 
* Historia da Catedral da Almudena de Madrid
Reacción nuclear

As **reaccións nucleares** son aquelas reaccións onde se altera a composición dos núcleos atómicos liberándose enormes cantidades de enerxía. Algúns núcleos son inestables, emiten espontaneamente partículas e radiación electromagnética. Tales emisións espontáneas provenientes do núcleo dun átomo reciben o nome de radioactividade. Nos reactores nucleares ocorre isto, pero en condicións controladas; porén nas armas nucleares non hai control, de aí o seu gran poder destrutivo.

Un exemplo é o U-238, que espontaneamente emite raios alfa (núcleos de helio) e libera Th-234.
Langres

**Langres** é unha cidade francesa, no departamento de Alto Marne dentro da rexión Champagne-Ardenne. Ostenta a clasificación de cidade de arte e historia, fundamentalmente polas espectaculares murallas, de 3,6&nbsp;km, que rodean a cidade antiga.

## Véxase tamén 
### Ligazóns externas 
* Sitio oficial
Tristfardd

**Tristfardd** foi un bardo do Vello Norte (*Hen Ogledd*) que se relaciona con Urien Rheged (*fl.* na segunda metade do século VI?). Sería contemporáneo do bardo Taliesin. Non se conserva nada da súa obra.

Na tríade da compilación *Trioedd Ynys Prydain*, menciónase como un dos "Tri bardd coch eu gwaywffyn Ynys Prydain", con Dygynnelw e Afan Ferddig:

::*Tri Gwaywrudd Beirdd Ynys Prydain:*
::*Tristfardd bardd Urien,*
::*A Dygynnelw bardd Owain ab Urien,*
::*Ac Afan Ferddig bardd Cadwallon mab Cadfan.*
 
::*Tres bardos de lanza vermella da illa de Bretaña:*
::*Tristfardd, bardo de Urien,*
::*e Dygynnelw, bardo de Owain ab Urien,*
::*e Afan Ferddig, bardo de Cadwallon mab Cadfan.*

Hai unha historia (tardía na súa forma presente) que fai del un amante da muller de Urien. Hai tres *englynion* incompletos no *corpus* textual da historia que se conservan en manuscritos de finais do século XVI. Os *englynion* testemuñan unha conversa entre Tristfardd e Urien e quizais procedan de textos perdidos máis antigos. Nun dos manuscritos de Gwallter Mechain, que datan de finais do século XVIII, hai unha versión desta historia co título *Chwedl Tristfardd bardd Urien Rheged* (*Historia de Tristfardd bardo de Urien*). Nela retrátase a Tristfardd como amante secreto da muller de Urien. Parece que non se dá conta de quen é, porque envía a Urien cunha mensaxe para ela. Os *englynion* son parte dunha serie (perdida) nos que hai unha conversa entre Urien e a súa muller. Ao final da historia Urien mata a Tristfardd no vao que se chama *Rhyd Tristfardd* e que se localiza preto do castelo de Urien (mal situado en Maesyfed, Powys).

O bardo medieval Cynddelw Brydydd Mawr alude a varias obras a Tristfardd pero sen engadir nada ao noso coñecemento sobre el. Ao ter Cynddelw orixe en Powys, é posíbel que estivese familiarizado con tradicións sobre el xa desaparecidas.
## Véxase tamén
### Bibliografía
*Rachel Bromwich (ed.), *Trioedd Ynys Prydein* (Caerdydd, 1961; 1991)
Gran Premio da Arxentina de 1956

O **Gran Premio da Arxentina de 1956** foi unha carreira de automobilismo de Fórmula Un, celebrada o 22 de xaneiro de 1956 no Autódromo 17 de Octubre de Buenos Aires. Foi a primeira carreira da tempada de .

Coa retirada de Mercedes da Fórmula Un, Fangio e Moss comezaron a tempada con novos equipos. Fangio uniríase a Ferrari, mentres que Moss marcharía ao equipo Maserati. A grella na Arxentina estaba composta completamente de coches italianos. Ferrari e Maserati presentaronse con cinco coches cada un. Os outros tres coches foron Maserati: dous equipos privados e Hawthorn co equipo BRM.

Ferrari dominou a práctica e ocupou as tres primeiras posicións da grella con Fangio na pole cun tempo 2´2 segundos máis rápido que o segundo. Con todo, Maserati dominou a carreira desde o inicio con Menditeguy e Moss líderando na pista. Fangio coa bomba de combustible defectuosa, fíxose cargo do coche de Musso coche na volta 29 e volveu entrar no quinto lugar. Fangio pasou rapidamente a Behra pero perdeu a súa posición tras facer un trompo. Das voltas 40 á 43 o desastre chegou aos líderes. A caixa de cambios de Castellotti, terceiro, rompeu, Menditguy deixou o liderado cun eixo de transmisión roto, e o motor do novo líder, Moss púxose a fumegar. Fangio, que superara a Behra, pasou ao renqueante Moss na volta 66 e terminou sen rivaís logo dun trompo de Behra. A carreira non estivo exenta de polémica cando o director deportivo de Maserati presentou unha protesta porque Fangio foara empuxado. Con todo, a protesta foi rexeitada polos comisarios e a FIA.

## Clasificación 
## Posicións logo da carreira 
* **Nota**: Só están incluídos os cinco primeiros postos.

## Notas 
* Pole position: Juan Manuel Fangio - 1:42.5
* Volta rápida: Juan Manuel Fangio - 1:45.3
* Líderes por volta:
** José Froilán González 3 voltas (1-3)
** Carlos Menditeguy 39 voltas (4-42) (primeiras voltas como líder)
** Stirling Moss 24 voltas (43-66)
** Juan Manuel Fangio 32 voltas (67-98)
* Unidades compartidas:
** Coche 34: Luigi Musso (30 voltas) e Juan Manuel Fangio (68 voltas). Compartiron os 8 puntos do primeiro posto.
** Coche 10: Chico Landi (46 voltas) e Gerino Gerini (46 voltas). Compartiron os 3 puntos do cuarto posto.
** Coche 16: Alberto Uria (44 voltas) e Óscar González (44 voltas).
* Primeiro Gran Premio para: Olivier Gendebien e Gerino Gerini. ünica aparición nun Gran Premio de Óscar González.
* Derradeiro Gran Premio para: Chico Landi e Alberto Uria.
* Primeira vez: Luigi Musso (gañador); Olivier Gendebien, Gerino Gerini, e Chico Landi (puntos).
Afrihili

O **afrihili** (*Ni Afrihili Oluga* 'a lingua afrihili') é unha lingua artificial deseñada en 1970 por K. A. Kumi Attobrah (Kumi Atɔbra) para ser usada como lingua franca en toda África. O nome da lingua provén da combinación de África con suahili. O seu creador, nativo de Akrokerri (Akrokɛri), Ghana, concibiu a idea orixinalmente en 1967 durante unha viaxe de Dover a Calais. A súa intención era "promover a unidade e o entendemento entre os diferentes pobos do continente, reducir custos debido a traducións e promover o comercio". Foi creada de tal xeito que fose fácil de aprender por africanos.

O afrihili toma a súa fonoloxía, morfoloxía e sintaxe de varias linguas africanas, particularmente do suahili e o akan. O léxico provén de lingua africanas, como tamén doutras moitas fontes dalgún xeito "africanizadas" para non parecer estranxeiras, aínda que o seu creador non indica ningunha etimoloxía. Aínda así, a semántica aseméllase bastante ao inglés, quizais pola forte influencia deste no suahili e o akan escritos.

A lingua emprega o alfabeto latino máis dúas vogais a maiores, ⟨Ɛ ɛ⟩ e ⟨Ɔ ɔ⟩,  que se empregan nas linguas de Gana e no IPA,  e . Os nomes estranxeiros escríbense foneticamente no canto de coa ortografía orixinal, así, por exemplo, 'Hastings' é *Hestins*. Posúe dous dígrafos, ⟨ch⟩ e ⟨sh⟩, que teñen a súa correspondencia no inglés e no suahili,  e . *J* e *y* pronúncianse como  e . *Ng* non é dígrafo, como no inglés *finger*, .

Non posúe tons. O acento atópase na penúltima vogal. Os signos de admiración póñense no comezo da frase, mentres que os de interrogación van ao final.

## Exemplos
:*Zuri lu* – Bo día (*alu* 'un día')
:*Zuri zinga* – Boa mañá
:*Zuri masa* – Boa tarde
:*Zuri dani* – Bo serán
:*Zuri bali* – Boa noite
:*Jo koni* – Ir deseguida
:*! Afuraho* – Saúde!

## Véxase tamén
### Bibliografía
* K. A. Kumi Attobrah: *Ni Afrihili Oluga. The African Continental Language* (First Edition, 1970;  Second Edition, 1973)

### Ligazóns externas
*An Afrihili newsletter (1971 version) on Roger Blench's website.https://web.archive.org/web/20081011044605/http://www.rogerblench.info/Language%20data/Africa/General/Afrihili%20brochure.pdf()
* A summary of additional details of the verbal and derivational system, Afrihili Notes. ()
500 Millas de Indianapolis de 1956

As **500 Millas de Indianápolis de 1956** foi unha carreira de automobilismo de Fórmula Un, celebrada o 30 de maio de 1956 no Circuíto de Indianápolis. Foi a terceira carreira da tempada de .

## Clasificación 
## Posicións logo da carreira 
***Nota**: Só están incluídos os cinco primeiros postos da clasificación.

## Galería 

File:1956 DeSoto Fireflite Convertible Pace Car Top Down.jpg|1956 pace car
File:Indy500winningcar1956.JPG|Coche gañador

## Notas
* Pole position: Pat Flaherty - 4:07.26 (4 voltas)
* Volta rápida: Paul Russo - 1:02.32
* Unidades compartidas: Coche 10: Ed Elisian 123 voltas e Eddie Russo 37 voltas

### Ligazóns externas
*Indianapolis 500 History: Race & All-Time Stats - Official Site
Interkosmos 2

**Interkosmos 2** (Интеркосмос 2 en ruso), tamén denominado **DS-U1-IK Nº 1**, foi un satélite artificial soviético lanzado o 25 de decembro de 1969 mediante un foguete Kosmos 2I desde a base de Kapustin Yar.

## Características 
Interkosmos 2 foi o primeiro membro da serie de satélites DS-U1-IK e estaba adicado ó estudo da ionosfera terrestre e á medición da concentración de electróns e ións positivos na mesma. Tiña forma de cilindro curto de aproximadamente un metro de altura e un metro de diámetro. Nun dos extremos atopábase unha cobertura hemisférica e no outro unha superficie curva coa forma dun cuarto de esfera. Do satélite saían varios apéndices para a instrumentación. A alimentación eléctrica era proporcionada por baterías para evitar as perturbacións electromagnéticas que causaríans as células solares nos instrumentos. O satélite non dispoñía de control de actitude, pero si podía determinala mediante detectores de campo magnético e sensores solares. Os datos podían transmitirse en tempo real ou ser gardados a bordo e das principais estacións de recepción de datos, dúas estaban en Polonia e sete na Unión Soviética. O satélite funcionou durante 56 días, recollendo datos ó longo de 109 órbitas.

## Notas 
## Véxase tamén 
### Bibliografía 
* 
* 
* 

### Outros artigos 
* DS-U1-IK
* Interkosmos 8
-684

## Acontecementos 
* Shishunaga establece o Reino de Magadha. Shishunaga morre en -644.
* Fin da Dinastía Pradyota que se iniciara en -799.

## Outros 
*
Historia ano a ano
-682

## Acontecementos 
* Xudea réndese aos asirios.
* En Atenas a duración do mandatos dos arcontes reduciuse a un ano.
* Comeza o reinado de Ardis II de Lidia.

## Nacementos 
*
## Mortes 
*
## Outros 
*
Historia ano a ano
-686

## Acontecementos 
* 22 de abril - En Babilonia rexístrase unha eclipse parcial de Lúa, no terceiro ano de reinado de Senaquerib como rei de Babilonia.

## Nacementos 
*
## Mortes 
*
## Outros 
*
Historia ano a ano
-678

## Acontecementos 
* Arxeo I convértese en rei de Macedonia (data aproximada).
## Nacementos 
*
## Mortes 
* Pérdicas I - rei de Macedonia (data aproximada).
## Outros 
*
Historia ano a ano
-638

## Acontecementos 
## Nacementos 
* Solón - lexislador, xurista e poeta ateniense. (morre en -558).

## Mortes 
* 
## Outros 
*
Historia ano a ano
-617

## Acontecementos 
* Noveno ano do rei de Babilonia Nabopolasar.
* Nabucodonosor II conquista Xerusalén, fai prisioneiro ó rei Xoaquín de Xudá e deporta a Daniel e outros nobres a Babilonia. (data alternativa: 597 a.C.)

## Véxase tamén 
### Outros artigos
*Historia ano a ano
José Pasillas

**José Antonio Pasillas**, nado o 26 de abril de 1976 en Calabasas, no condado dos Ánxeles, é un batería estadounidense coñecido por tocar na banda de rock alternativo Incubus.

José Pasillas é de ascendencia mexicana, e naceu e medrou en Calabasas. Comezou a tocar a batería en 1990, e en 1991 José e os seus amigos Brandon Boyd, Mike Einziger e Dirk Lance (baixista orixinal) formaron Incubus cando estaban no instituto de San Fernando Valley.
Glitter and Trauma

"**Glitter and Trauma**" é unha canción da banda escocesa de rock alternativo Biffy Clyro, editada como sinxelo do seu álbum *Infinity Land* o 9 de agosto do 2004. Foi o primeiro sinxelo físico do disco, e o oitavo na conta do grupo. Acadou o número 21 na lista británica de sinxelos.

## Listaxe de cancións 
Temas compostos por Simon Neil. Música por Biffy Clyro.
***CD**
# "Glitter and Trauma (Radio Edit)" – 4:06
# "Bonanzoid Deathgrip" – 4:20
# "Stars and Shites" – 3:23
***DVD**
# "Glitter and Trauma" (Vídeo)
# "Go Your Own Way" (Fleetwood Mac Cover) – 2:22
# Untitled Movie (Vídeo)
***7"**
# "Glitter and Trauma (Radio Edit)" – 4:06
# "There's No Such Thing As A Jaggy Snake (Peel Session)" – m:ss
DS-U1-IK

**DS-U1-IK** foi o nome dun modelo de satélites artificiais soviético adicado ó estudo da ionosfera terrestre.

En total lanzáronse dous satélites da serie DS-U1-IK: o Interkosmos 2 o 25 de decembro de 1969, e o Interkosmos 8 o 30 de novembro de 1972. Interkosmos 2 foi lanzado desde a base de Kapustin Yar, mentres que Interkosmos 8 foi lanzado desde o cosmódromo de Plesetsk. Ámbolos dous foron lanzados con éxito mediante foguetes Kosmos 2I.

Os dous satélites da serie DS-U1-IK enmarcáronse no programa Interkosmos de colaboración internacional entre a Unión Soviética e outros países. Os satélites foron construídos pola oficina de deseño de Yuzhnoye, con variacións introducidas por V. F. Chutkin e V. S. Budnik para esta serie en particular.

## Historial de lanzamentos 
## Notas 
## Véxase tamén 
### Bibliografía 
* 
* 
*
-752

## Acontecementos 
* Sétimos olimpíada; Diocles da Mesenia foi o vencedor do estadio.
## Nacementos 
*
## Mortes 
* 
## Outros 
* Historia ano a ano
## Notas
Concurso nacional de contos infantís O Facho

O **Concurso Nacional de Contos Infantís O Facho** foi un certame literario creado pola Agrupación Cultural O Facho en 1968 co obxecto de dinamizar e normalizar a lingua galega. Premia obras de literatura infantil e xuvenil.
## Obras premiadas
* 1968: *A galiña azul*, Carlos Casares.
* 1969: *O león e o paxaro rebelde*, Bernardino Graña.
* 1971: *O espantallo*, Xosé Agrelo Hermo.
* 1972: *O bosque de Ouriol*, Arcadio López-Casanova.
* 1973: *Sabeliña e os ratos*, Paco Martín.
* 1974: *Zoca, zoqueira*, Xoán Babarro.
* 1975: *O cataventos*, María Victoria Moreno.
* 1976: *Cascabel, o cabaliño do circo*, Dora Vázquez.
* 1977: *Os amigos do cabeceiro*, Ana María Fernández Martínez.
* 1979: *O Rei de nada*, Sabela Álvarez Núñez.
* 1980: *O país dos ríos*, Xesús Pisón.
* 1984: *O demo presumido*, Xesús Pisón.
* 1985: *Hestoria de Fertolpo*, Alfonso Álvarez Cáccamo.
Uz

O termo **Uz** pode referirse a:

***Uz**, tamén chamadas **urce**, **carrouchas** ou **breixo**, pode referirse en galego a varias plantas da familia Ericaceae:
**Varias especies do xénero ***Erica***:
******Erica arborea***, uz branca;
******Erica australis***, uz vermella, uz moura, corgo. Endémica do occidente da Península ibérica;
******Erica scoparia***, uz das vasoiras;
******Erica carnea***, carroucha de inverno;
******Erica vagans***, carrasca branca;
******Erica cinerea***, carroucha de tres follas, queiroga de tres follas, carpaza de maio, carrasco;
******Erica tetralix***, carroucha das brañas, queiroga das brañas;
******Erica umbellata***, carroucha de umbela, queiroga de umbela;
******Erica erigena***, carroucha de Irlanda, queiroga de Irlanda;
******Erica ciliaris***, carroucha veluda, queiroga veluda;
******Erica mackaiana***, endémica de Galiza.
**Varias especies do xénero ***Calluna***, tamén chamadas queiroas:
******Calluna vulgaris*** (queiroa).
**Varias especies do xénero ***Daboecia***:
******Daboecia cantabrica***, queiroga maior.

Como topónimo, pode referirse a:

;En Galiza
***A Uz**, lugar en Oleiros, no concello de Carballedo.

;Fóra de Galiza

;En Francia
***Uz**, vila e comuna francesa, situada na rexión de Mediodía-Pireneos, departamento de Altos Pireneos, no distrito e cantón de Argelès-Gazost.

## Véxase tamén
### Outros artigos
Telephantasm

***Telephantasm*** é un álbum recompilatorio da banda estadounidense de grunge Soundgarden, editado o 28 de setembro do 2010 a través do selo A&M Records. Está composto por temas que abranguen os 13 anos da súa carreira. Foi certificado platino pola RIAA o seu primeiro día de venda, xa que un millón de discos foron incluídos dentro dos paquetes do videoxogo *Guitar Hero: Warriors of Rock*.

## Listaxe de cancións 
;Versión dun único disco

### Edición *deluxe*
;Disco 1

;Disco 2

;DVD

;Vídeos extra

## Notas
Quiasma

::*Para a parte do sistema nervioso vexa quiasma óptico*

En xenética un **quiasma** (do grego χίασμα, chíasma , separación) é o punto do cromosoma onde ten lugar o intercambio de segmentos entre as cromátides homólogas durante o entrecruzamento cromosómico da meiose, o cal orixinará a recombinación xenética. Nos puntos de quiasma os cromosomas permanecen fisicamente unidos durante o entrecruzamento. Os quiasmas fanse visibles durante o estado de diploteno da profase I da meiose, pero o entrecruzamento pénsase que ten lugar algo antes, no paquiteno. Cando os dous bivalentes (tétrades) formados polos dous cromosomas homólogos emparellados (catro cromátides en total), empezan a separarse quedan só unidos polos puntos de quiasma e así permanecen durante o final da profase I e na metafase I, pero ao inicio da anafase I os quiasmas desaparecen, os homólogos do bivalente sepáranse e diríxense aos polos da célula.

Cúmprense as seguintes relacións:

:*frecuencia de quiasmas* = 2 x *frecuencia de recombinación*

onde a frecuencia de recombinación é:

:*frecuencia de recombinación* = (*número de recombinantes x 100*) / (*número total da proxenie*)

O fenómeno da formación de quiasmas nos cromosomas foi descuberto en 1909 polo profesor belga da Universidade de Lovaina Frans Alfons Janssens, que o denominou *quiasmatipia*.

## Notas
## Véxase tamén
### Outros artigos
* Entrecruzamento cromosómico
* Recombinación xenética
* Complexo sinaptonémico
* Meiose
Ericáceas

As **ericáceas** (Ericaceae) son unha familia de plantas anxiospermas (plantas con flor - división Magnoliophyta), pertencente á orde Ericales.

O grupo constitúeno 3.995 especies, clasificadas en 126 xéneros, e inclúe, por exemplo, as uces ou carrouchas, as queiroas, os rododendros, as azaleas, as arandeiras e os érbedos. As ericáceas pódense atopar en solos de propiedades acedas, en todos os continentes.

Son un importante grupo na vexetación e na paisaxe arbustiva de Galiza e da Europa atlántica en xeral.

Ficheiro:Uces en Ortegal.jpg|Uceiras en Ortegal.

## Subfamilias 
* Enkianthoideae
* Pyroloideae
* Monotropoideae
* Arbutoideae
* Cassiopoideae
* Ericoideae
* Harrimanelloideae
* Styphelioideae
* Vaccinioideae

## Xéneros 
## Véxase tamén 
### Ligazóns externas 
* Información sobre Ericales - Angiosperm Phylogeny Website .
* Imaxes e descrición de familias de anxiospermas - segundo sistema Cronquist .
Praying with Anger

***Praying with Anger*** é un filme estadounidense dirixido, guionizado e protagonizado por M. Night Shyamalan, opera prima do director indio.

## Sinopse 
Un mozo hindú volve ó seu país tras unha bolsa nos Estados Unidos e ó chegar séntese un estranxeiro na súa propia casa.

## Personaxes 
* M. Night Shyamalan como Dev Raman
* Mike Muthu como Sanjay
* Richa Ahuja como Rupal Mohan
* Sushma Ahuja como Mrs. Mohan

## Véxase tamén 
### Ligazóns externas 
* Ficha na IMDb 
* Ficha en Filmaffinity
Xineceo

**Xineceo** pode referirse a:

* **Xineceo**, conxunto de órganos reprodutores femininos dunha flor.
* **Xineceo**, parte da casa reservada ás mulleres na Antiga Grecia.
Wide Awake

***Wide Awake*** é un filme estadounidense dirixido por M. Night Shyamalan que se estreou en 1998.

## Sinopse 
Joshua é un neno de 10 anos que sofre pola morte do seu avó. Aínda que os seus pais e a súa mestra lle aseguran que está feliz no ceo, estas explicacións no lle convencen. Agora está disposto a atopar a resposta por si mesmo, preguntando e facendo lembrar a todo o mundo que significa experimentar a vida por primeira vez.

## Personaxes 
* Joseph Cross como Joshua A. Beal
* Timothy Reifsnyder como Dave O'Hara
* Dana Delany como Mrs. Beal
* Denis Leary como Mr. Beal
* Robert Loggia como Avoa Beal
* Rosie O'Donnell como Irmá Terry
* Camryn Manheim como Irmá Sophia
* Vicki Giunta como Irmá Beatrice
* Julia Stiles como Neena Beal
* Michael Pacienza como Freddie Waltman
* Dan Lauria como Padre Peters

## Véxase tamén 
### Ligazóns externas 
* Ficha na IMDb 
* Ficha en Filmaffinity
Calluna

***Calluna*** é un pequeno xénero con 8 especies de plantas de flores pertencentes á familia Ericaceae. Natural de Europa, norte de África e América onde medra en terreos estériles e acedos como turbeiras e brañas. Popularmente coñécense coma **queiroas**, **queirogas**, ou incluso **uces** ou **breixos**, pero cómpre non confundilas coas especies dos xéneros Erica e *Daboecia*.

Son pequenos arbustos que acadan os 20–50&nbsp;cm de altura con gran cantidade de pólas erguidas de cor marrón-avermellada. As follas son miúdas e moi numerososas. As flores, tamén moi miúdas son de cor malva dispostas en acios terminais.

## Diferenzas con *Erica* 
O xénero estreitamente relacionado *Erica*, cuxas especies son tamén chamadas ás veces queiroas, adóitase confundir co *Calluna*; diferéncise porque en *Calluna* as especies teñen as follas máis pequenas, menos de 2–3&nbsp;mm de longura, e presentar unha corola máis dividida en pétalos diferenciados. Ademais a marxe das follas é aserrada en *Calluna*, mentres que en *Erica*, de follas lineares, a marxe é enteira.

## Especies 
En Galicia só hai unha especie autóctona, a queiroa: *Calluna vulgaris*.

* *Calluna atlantica*
* *Calluna beleziana*
* *Calluna cilians*
* *Calluna elegantissima*
* *Calluna erica*
* *Calluna genuina*
* *Calluna sagittaefolia*
* *Calluna vulgaris*

## Véxase tamén 
### Outros artigos 
* Queiroa
* Uceira (ecosistema onde medran uces e queiroas).
Eönwë

**Eönwë** é un personaxe ficticio pertencente ao *legendarium* de J. R. R. Tolkien. É un Maia, portaestandarte de Manwë e un dos xefes dos Maiar xunto con Ilmarë. Adoita ser descrito como "o máis grande de Arda ás armas", motivo polo cal chega a igualar ós Valar en combate pero non é o máis poderoso.

## Bibliografía 
*Tolkien, J. R. R. (1977), Christopher Tolkien, ed., *O Silmarillion*, Boston: Houghton Mifflin, "Of the Sun and Moon", ISBN 0-395-25730-1
Fulla

[miniatura|Unha representación de Fulla axeonllada a carón da súa dama, [Frigg, (1865) de Ludwig Pietsch.]]
Na mitoloxía nórdica, **Fulla** ou **Volla** é unha divindade feminina. Fulla é testemuñada na *Edda poética*, compilada no século XIII dende distintas fontes tradicionais; na *Edda prosaica*, escrita por Snorri Sturluson, e na poesía escáldica. Era unha das tres criadas de Frigg, xunto con Gna e Hlin. O seu nome provén do termo *fullr* que significa *completo*.

## Véxase tamén 
### Outros artigos 
*Lista de deuses xermánicos
Lingua basaa

A **lingua basaa** (tamén chamada **basa**, **bissa**) é unha lingua bantú falada no Camerún. Ten arredor de 230.000 falantes.

## Fonoloxía 
### Consoantes 
### Ton 
O basaa ten catro tons: alto, baixo, descendente e ascendente.

## Véxase tamén 
### Bibliografía
* 
### Ligazóns externas
* A lingua basa  no Ethnologue
Campeche (homónimos)

**Campeche** pode referirse a:

* **Campeche**: un estado de México, na península do Iucatán.
* **Campeche**: capital do estado mexicano de Campeche.
* **Campeche**: Municipio do estado mexicano de Campeche.
* **Golfo de Campeche**: amplo golfo interior do golfo de México.
* **Illa do Campeche**: illa localizada no estado de Santa Catarina, Brasil.
* **Campeche**: barrio e distrito do municipio brasileiro de Florianópolis.
* **Praia do Campeche**: praia da Illa de Santa Catarina, no municoiio brasileiro de Florianópolis.
* ***Hematoxylon campechianum***: pau de Campeche, especie arbórea.
Icona (Informática)

[thumb|Iconas seleccionadas por un [Cursor (informática)|cursor.]]
Unha **icona** é, en informática, un pictograma utilizado para representar ficheiros, cartafoles, programas etc. nun sistema operativo gráfico. No uso actual, a icona pode representar calquera cousa que o usuario queira.

En canto á súa aparencia, unha icona informática xeralmente está situada no rango entre 16 por 16 píxeles ata 128 por 128 píxeles. Algúns sistemas operativos ofrecen iconas de ata 512 por 512 píxeles. Os usuarios con problemas de visión teñen, nalgúns sistemas operativos, a opción de axustar parámetros como o tamaño ou o contraste, para mellorar a súa visibilidade.

## Historia 
As primeiras iconas foron desenvolvidas nos anos 1970 por Xerox, como unha forma de facer o uso dos computadores máis sinxelo para os usuarios. David Canfield Smith, entón traballador de Xerox, acuñou o termo *icon* para referirse a este tipo de imaxes. As interfaces con iconas foron popularizadas máis adiante polo sistema operativo macOS e copiado por Microsoft Windows.

## Formato 
As iconas poden ser imaxes nun formato clásico (como PNG ou JPEG) ou ficheiros binarios en formato propietario. En Windows, as iconas son ficheiros binarios *.ico*. En Mac, trátase de ficheiros de tipo *.icns*. En sistemas operativos baseados ​​en UNIX úsanse imaxes simples de tipo PNG, SVG o XPM.

## Programas 
[thumb|Edición dunha icona usando [KIconEdit.]]
Existen programas para crear e editar iconas para distintos sistemas operativos. Os sistemas que utilizan imaxes simples só necesitan un editor de imaxes estándar.

Os editores de iconas adoitan ter un editor básico de imaxes para debuxar píxel por píxel utilizando ferramentas simples e filtros. Algúns programas, sobre todo comerciais, presentan características máis avanzadas, xunto co software de edición de imaxes.

Unha función importante destes tipos de programas é a xeración das iconas a partir de imaxes. Algúns dispoñen dunha función de captura para crear unha icona da captura dunha parte da pantalla. Outra característica común é a posibilidade de extracción de iconas dos ficheiros binarios (ficheiro executable .EXE ou biblioteca de software .DLL).

Tamén hai sitios web para facer operacións simples nas iconas.

## Notas 
## Véxase tamén 
### Outros artigos 
* Logotipo
### Ligazóns externas 
* Táboa con iconas de varias interfaces gráficas de usuario
Parada, Sabadelle, O Pereiro de Aguiar

**Parada** é un lugar da parroquia de Sabadelle no concello ourensán do Pereiro de Aguiar, na comarca de Ourense. Segundo o IGE, en 2023 tiña 62 habitantes (32 homes e 30 mulleres).

## Lugares e parroquias
### Lugares de Sabadelle
### Parroquias do Pereiro do Aguiar
## Notas 
## Véxase tamén 
### Outros artigos 
* Lugares do Pereiro de Aguiar
Distrito de Bukwa

O **distrito de Bukwa** é un distrito da Rexión Leste de Uganda, denominado así pola súa capital, Bukwa. O censo de poboación do 2002 estimaba a poboación do distrito en arredor de 49.900 habitantes, vivindo a maioría deles na extrema pobreza, sendo tamén campo de disputas entre diferentes grupos étnicos, os karamojong, ao norte, e os turkana e pokot, da veciña Kenya, liortas centradas na gandaría que se remontan aos anos 1950 e 1960.

Limita co distrito de Amudat polo norte, coa República de Kenya polo leste e o sur e co distrito de Kween polo oeste e o noroeste.

Foi creado o 1 de xullo de 2005. Anteriormente o distrito formaba parte do distrito de Kapchorwa. Foi creado a partir do condado de Kongasis.
Einsa

**EINSA Print, Ediciones Informatizadas S. A.** é unha empresa de orixe galega creada en Andrade (Pontedeume). Está adicada á impresión e a servizos da información. Ten plantas de produción en Pontedeume, As Pontes de García Rodríguez, Madrid (onde está a súa sede) e tamén oficinas comerciais en Londres e París.

## Historia 
En 1971 créase EINSA Print para imprimir as guías de GT Motive, outra empresa do grupo Einsa que editaba a "Guía de Tasaciones" un catálogo con información detallada de tódolos modelos de coches que hai no mercado, as súas pezas e compoñentes. Esta guía se segue a editar hoxe en día e informa dos prezos e tempos de reparación de vehículos.

En 1999 Einsa con subvencións do Fondo Mineiro crea nas Pontes, no Polígono industrial de Penapurreira outra planta de impresión máis grande e moderna que a de Pontedeume. A planta foi ampliada posteriormente ata os 84.000 metros cadrados actuais.

A empresa imprime as guías telefónicas de moitos países de Europa, África ou Asia. Tamén publica catálogos de empresas de venda por correo, folletos publicitarios e revistas para 22 países.

En maio de 2012 producíronse folgas e paros na planta das Pontes en protesta pola redución de persoal e soldos proposta pola empresa, que pretendía despedir 29 dos 370 traballadores da fábrica para acadar un aforro 2,9 millóns de euros xunto coa redución dun 18% do salario dos traballadores. Os sindicatos calculan que a empresa recibiu 50 millóns de euros en subvencións.

## Produtos 
Directorios (guías telefónicas), catálogos, revistas e folletos.

## Notas 
## Véxase tamén 
### Ligazóns externas 
* Páxina web da empresa .
* Vídeos publicitarios sobre as instalacións: http://www.youtube.com/watch?v=YThvA9GkH8Q e http://www.youtube.com/watch?v=VaCboQ2NpMM. En Youtube.
Joensuun Kiekko-Pojat

O **Joensuun Kiekko-Pojat** ou **JoKP** (*Mehtimäki Oy*) é un equipo de hóckey sobre xeo semiprofesional da cidade de Joensuu (Finlandia). Xogou tres veces na máxima categoría do hóckey sobre xeo finlandés, a primeira delas na extinta SM-sarja durante a tempada 1971-72, finalizando na última posición da táboa; as outras dúas veces foron na SM-liiga, antes de que se pechara a liga, nas tempadas 1989-90 e 1991-92. O club foi coñecido entre 2001 e 2020 co nome de **Jokipojat** pasando ese ano á denominación que o club tivo durante a meirande parte da súa historia, **Joensuun Kiekko-Pojat** ou **JoKP**.

## Pavillón 
[miniatura|dereita|O [Mehtimäen jäähalli.]]
Os Joensuun Kiekko-Pojat xogan os seus partidos como locais no Mehtimäen jäähalli, tamén coñecido dende oo 29 de novembro de 2017 como PKS Areena polo acordo de patrocinio con Pohjois-Karjalan Sähkö. O pavillón é obra do arquitecto grego-finlandés Geórgios Fasoulás, a súa construción comezou en 1981 e foi finalizado en 1982. Ten unha capacidade máxima de 4&nbsp;800 persoas.

No mesmo edificio, amais da pista principal hai dúas pistas de adestramento construídas en 2002 e 2019.

## Personalidades 
### Xogadores 
### Números retirados 
## Palmarés 
### Trofeos colectivos 
;I-divisioona/Mestis:
* A Mestis-pokaali (Copa Mestis) é entregada anualmente ao equipo vencedor dos *play-offs* e, polo tanto, campión da Mestis. É o trofeo principal da competición. Se ben equipo gañou o trofeo unha vez dende a creación da Mestis en 2001, anteriormente proclamárase catro veces máis da segunda categoría do hóckey sobre xeo finlandés, facendo un total de cinco títulos: 1989, 1991, 1993, 1997, 2010.
** 4 medallas de prata como segundo clasificado dos *play-offs*: 1983, 1994, 2009, 2012.
** 2 medallas de bronce como terceiro clasificado dos *play-offs*: 1984, 2016.

;Suomi-sarja
*Os Kiekko-Pojat gañaron a liga de terceira categoría en dúas ocasións: 2004, 2015.
** 1 medalla de bronce como terceiro clasificado da liga: 2003.

### Trofeos individuais 
* **Trofeo Jouni Rinne**: outorgado ao máximo puntuador durante a tempada regular. Foi entregado por primeira vez na tempada 1992-93, cando a segunda categoría do hóckey sobre xeo finlandés era denominada aínda I-divisioona. Un único xogador do equipo recibiu este galardón, sendo ademais o primeiro en obter o recoñecemento e o primeiro estranxeiro:
**Ľubomír Kolník: 1993
* **Trofeo Kai Nurminen**: entregado cada ano dende a tempada 1987-88 ao máximo goleador da segunda categoría. Dous xogadores dos Kiekko-Pojat gañaron o trofeo:
**Markku Kyllönen: 1991
**Ľubomír Kolník: 1993

## Notas 
## Véxase tamén 
### Ligazóns externas 
* Sitio web oficial
Castro de Pena Lopesa

O **Castro de Pena Lopesa** é un castro costeiro fortificado. Está situado na parroquia do Val (Narón). É un castro situado sobre un pequeno istmo na praia do mesmo nome no límite entre os concellos de Narón e Valdoviño.

## Escavacións arqueolóxicas 
O asentamento non foi escavado aínda que se fixeron pequenas prospeccións que confirman a súa ocupación entre os séculos I antes da era actual e o século I despois da era actual. Atopáronse anacos de cerámica, característica da zona, e cravos da construción. O castro debeu ser un poboado costeiro fortificado unido á costa.

## Situación actual 
O lugar está abandonado completamente. Consérvase tal como foi abandonado, sen intervención posterior algunha. O mar está a esnaquizar o penedo no que se asenta.

### Accesos 
Dende a Pena Molexa hai unha pista peonil ben sinalizada con camiños costeiros que levan ata a praia de Pena Lopesa. Un pequeno regato chega ao mar onde está o istmo do castro. O lugar é de moi difícil aceso. Só en marea baixa se pode chegar ao pé da pena despois de baixar polos penedos o aceso a ela é case imposible, con rochas verticais.

miniatura|Pena Lopesa, praia. O Val.

## Véxase tamén 
### Outros artigos 
* Cultura castrexa
* Arco Ártabro
### Ligazóns externas 
* Castro de Pena Lopesa  .
Gran Premio do Reino Unido de 1956

O **Gran Premio do Reino Unido de 1956** foi unha carreira de automobilismo de Fórmula Un, celebrada o 14 de xullo de 1956 no circuíto de Silverstone, Silverstone, Inglaterra. Foi a sexta carreira da tempada de Fórmula Un de .

## Informe
## Posicións logo da carreira 
***Nota**: Só están incluídos os cinco primeiros postos.

## Notas
* Líderes por volta: Mike Hawthorn 15 voltas (1-15); Stirling Moss 53 voltas (16-68); Juan Manuel Fangio 33 voltas (69-101).
* Unidades compartidas:
** Coche 4: Alfonso de Portago (70 voltas) e Peter Collins (30 voltas). Compartiron os 6 puntos do segundo posto.
** Coche 3: Eugenio Castellotti (80 voltas) e Alfonso de Portago (12 voltas).
* Primeiro Gran Premio para: Paul Emery e Bruce Halford. Única aparición nun Gran Premio para Archie Scott Brown e Desmond Titterington.
* Primeira vez: Jack Fairman, Horace Gould, e Alfonso de Portago (puntos); Alfonso de Portago (podio).

### Ligazóns externas
Consello Internacional de Museos

O **Consello Internacional de Museos** (*International Council of Museums*, ICOM) é unha organización non gobernamental creada en 1946 para coordina-la actividade de museos e os seus profesionais cara á conservación, mantemento e comunicación do patrimonio cultural, material ou inmaterial, presente e futuro, en todo o mundo.

Ten a sede en París (Francia) e está formada por representantes de máis de 140 países. O Comité Español é o cuarto en número de membros afiliados e conta con representantes das 17 Comunidades Autónomas.

As actividades do ICOM céntranse nos seguintes temas:

* Cooperación e intercambio profesional
* Divulgación dos conceptos básicos sobre o mundo dos museos e a atención ó público
* Profesionalización do persoal
* Preservación do patrimonio e loita contra o tráfico ilícito dos bens culturais

## Véxase tamén 
### Ligazóns externas
* Páxina oficial do Consello Internacional de Museos (ICOM)